**OSNOVNA ŠKOLA VODNJAN – SCUOLA ELEMENTARE DIGNANO**

**Ulica Žuka 6 – Via delle Ginestre 6**

**52215 VODNJAN - DIGNANO**

**e-mail:os-vodnjan@pu.t-com.hr**

KLASA: 400-03/24-01/5

URBROJ:2168-4-01/01-24-02

Vodnjan, 5. srpnja 2024.

**OBRAZLOŽENJE POLUGODIŠNJEG GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**(ZA RAZDOBLJE 01.01.2024.-30.06.2024.)**

**NAZIV PRORAČUNSKOG KORISNIKA**

Osnovna škola Vodnjan – Scuola elementare Dignano

**SAŽETAK DJELOKRUGA RADA**

Osnovna škola Vodnjan – Scuola elementare Dignano (dalje: škola) javna je ustanova koja obavlja djelatnost osnovnoškolskog obrazovanja djece. Osnivač škole je Istarska županija – Regione istriana.

Škola ostvaruje programe planirane Godišnjim planom i programom rada škole i Školskim kurikulumom za školsku godinu 2023./24., a u skladu s Provedbenim programom Istarske županije za razdoblje 2022.-2025. godine.

Škola ima dva odjela: odjel s nastavom na hrvatskom jeziku i odjel s nastavom na talijanskom jeziku. Odjel s nastavom na talijanskom jeziku ukupno ima 8 razrednih odjela (oko 60 učenika), a na hrvatskom 17 odjela (oko 300 učenika), što ukupno čini 25 razredna odjela s 360 učenika. Škola zapošljava 80-ak redovnih radnika, a dodatno je putem programa Mozaik zaposleno 6 pomoćnika u nastavi. Za učenike koji su udaljeniji od škole 3 km, odnosno 5 km ili više organiziran je poseban prijevoz.

**OBRAZLOŽENJE OPĆEG DIJELA**

Ukupno ostvareni prihodi i primici na polugodištu 2024. godine iznose 1.053.527,83 eur, u skladu su s tekućim planom (I izmjenama i dopunama plana za 2024. g.), a u odnosu na prethodnu godinu veći su za 28,83%.

Ostvareni rashodi i izdaci u prvih šest mjeseci ove godine iznose 1.050.554,18 eur, te su za 29,36% veći od lanjskog ostvarenja u istom razdoblju.

U ovom polugodištu Škola iskazuje višak prihoda u iznosu od 2.973,65 eur, a iz 2023. prenesen je višak prihoda u iznosu od 20.019,40 eur. Ukupni višak prihoda odnosi se na neutrošena vlastita sredstva od najma dvorane, neutrošena sredstva donacije INFOBIP, te na ostale viškove (ručkovi, učenička zadruga i dr.).

*Sažetak 01.01.-30.06.2024.g.*

|  |  |
| --- | --- |
| u EUR | Izvršenje01.01.-30.06.2024. |
| **Prihodi ukupno** | **1.053.527,83** |
| Prihodi poslovanja | 1.053.527,83 |
| Prihodi od prodaje nefinancijske imovina | 0,00 |
| **Rashodi ukupno** | **1.050.554,18** |
| Rashodi poslovanja | 1.043.232,63 |
| Rashodi za nabavu nefinancijske imovine | 7.321,55 |
| **Razlika – višak** | **2.973,65** |
| Ukupan donos viška iz prethodne godine | 20.019,40 |
| **Višak iz prethodne godine koji će se rasporediti** | **22.993,05** |

Izvori financiranja za realizaciju redovne djelatnosti škole u 2024. godini činila su sredstva iz državnog proračuna (pomoći ministarstva nadležnog za obrazovanje i drugih ministarstava), decentralizirana i nenamjenska sredstva Istarske županije, vlastiti prihodi, donacije, sredstva – pomoći Grada Vodnjana i prihodi po posebnim propisima (sufinanciranje usluga, ostali namjenski prihodi).

Prihodima Ministarstva znanosti i obrazovanja financiraju se rashodi za zaposlene i ostala materijalna prava za zaposlene, izdaci za prehranu (marendu) učenika, nabava udžbenika za učenike, knjige za knjižnicu i dr.

Prihodima decentraliziranih i namjenskih sredstava Istarske županije financiraju se redovna djelatnost – minimalni standard, materijalni rashodi po kriteriju i materijalni rashodi po stvarnom trošku, materijalni troškovi iznad standarda (prijevoz učenika, energenti, zdravstveni pregledi, premije osiguranja imovine i zaposlenih, projekt Zavičajna nastava, financiranje pomoćnika u nastavi za učenike s poteškoćama – projekt Mozaik, održavanje školske zgrade, županijska natjecanja). Počevši od školske godine 2023/2024. osnivač sufinancira i plaće učitelja u produženom boravku u omjeru 50:50 sa Gradom Vodnjanom.

Od pomoći iz proračuna Grada Vodnjana sufinanciraju se plaće učitelja u produženom boravku, ostali materijalni troškovi produženog boravka, kao i projekt Zavičajna nastava.

Ostale prihodi čine vlastiti prihodi (zakup dvorane) i donacije (Unione Italiana/Talijanska Unija), te prihodi po posebnim propisima (sufinaciranje produženog boravka, ručka, terenske nastave i dr.)

**OBRAZLOŽENJE POSEBNOG DIJELA**

U nastavku se opisuju ostvareni programi, aktivnosti i projekti škole, zajedno s pripadajućim ciljevima i pokazateljima uspješnosti. Ciljevi su usklađeni sa strateškim dokumentom Provedbeni program Istarske županije 2022.-2025.

1. **PROGRAM 2101: REDOVNA DJELATNOST OSNOVNIH ŠKOLA – MINIMALNI STANDARD**
	1. AKTIVNOST A210101: MATERIJALNI RASHODI OŠ PO KRITERIJIMA

Redovna djelatnost škola financirana je iz decentraliziranih sredstava IŽ iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (5,04 eur po učeniku), po broju razrednih odjela (39,82 eur po odjelu) i za ustanovu (265,45 eur po građevini). Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa, sukladno Odluci o kriterijima, mjerilima i načinu financiranja decentraliziranih funkcija osnovnog školstva za 2024. godinu.

* 1. AKTIVNOST A210102 MATERIJALNI RASHODI OŠ PO STVARNOM TROŠKU

U ovoj aktivnosti planirani su materijalni rashodi škole po stvarnom trošku, a odnose se na zdravstvene preglede djelatnika i prijevoz učenika. Troškovi se podmiruju iz decentraliziranih sredstava IŽ.

* 1. AKTIVNOST A210103 MATERIJALNI RASHODI OŠ PO STVARNOM TROŠKU - DRUGI IZVORI

Ovom aktivnošću obuhvaćeno je financiranje dijela troškova za energente (elektična energija, lož ulje) iz vlastitih prihoda škole. Škola je dužna, sukladno Odluci o kriterijima, mjerilima i načinu financiranja decentraliziranih funkcija osnovnog školstva za 2024. godinu, 50% vlastitih prihoda utrošiti na pokriće troškova energenata (električna energija, lož ulje). Na ovoj aktivnosti evidentirana su i sredstva MZO za nabavu psihodijagnostičkog materijala koja su pristigla krajem 2023. godine, a utrošena u prvom polugodištu 2024. godine.

* 1. AKTIVNOST A210104 PLAĆE I DRUGI RASHODI ZA ZAPOSLENE OŠ

Aktivnost se odnosi na troškove plaća, ostale rashodi za zaposlene (prigodne nagrade i pomoći), doprinose iz i na plaću, naknade za prijevoz, rad na terenu i odvojeni život, a podmiruju se iz državnog proračuna, odnosno nadležnog ministarstva za obrazovanje.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima – za aktivnosti A210101, A210102, A210103

2.1.8. Osiguranje kvalitetnog odgojno obrazovnog kadra i suradnje ključnih aktera – za aktivnost A210104

Ciljevi su ostvareni.

POKAZATELJ USPJEŠNOSTI

za mjeru 2.1.2.

|  |  |  |  |
| --- | --- | --- | --- |
| **pokazatelj rezultata** | **početna vrijednost**  | **ciljna vrijednost 2024.** | **OSTVARENO 1-6/2024** |
| Pokrivanje materijalnih troškova potrebnih za nesmetano odvijanje nastavnog procesa | 37.342 eur | kontinuirano |  | 20.320,88 eur |
| Pokrivanje troškova prijevoza učenika, zdravstvenih pregleda radnika | 77.811 eur | kontinuirano |  | 55.619,79 eur |

POKAZATELJ USPJEŠNOSTI

za mjeru 2.1.8.

|  |  |  |  |
| --- | --- | --- | --- |
| **pokazatelj rezultata** | **početna vrijednost – broj zaposl.** | **ciljna vrijednost 2024.** | **OSTVARENO 1-6/2024** |
| Redovita isplata plaća i ostalih rashoda za zaposlene - riznica | 71 | 71 |  | 75 |

1. **PROGRAM 2102: REDOVNA DJELATNOST OSNOVNIH ŠKOLA – IZNAD STANDARDA**
	1. AKTIVNOST A210201 MATERIJALNI RASHODI OŠ PO STVARNOM TROŠKU IZNAD STANDARDA

Aktivnost Materijalni rashodi OŠ po stvarnom trošku iznad standarda obuhvaća financiranje troškova energenata (električna energija, lož ulje i plin), troškova osiguranja imovine i osoba, te troškova tekućeg održavanja radi neometanog odvijanja nastavnog procesa. Sredstva se osiguravaju iz županijskog proračuna – nenamjenskih prihoda i primitaka.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti odgoja i obrazovanja djeci i njihovim roditeljima

Cilj je ostvaren.

POKAZATELJ USPJEŠNOSTI

za mjeru 2.1.2.

|  |  |  |  |
| --- | --- | --- | --- |
| **pokazatelj rezultata** | **početna vrijednost**  | **ciljna vrijednost 2024.** | **OSTVARENO 1-6/2024** |
| Pokrivanje troškova energenata, troškova usluga održavanja i premije osiguranja za nesmetano odvijanje nastavnog procesa | 34.808 eur | 34.808 eur |  | 21.650,85 eur |

1. **PROGRAM 2301 i 2302: PROGRAMI OBRAZOVANJA – IZNAD STANDARDA**
	1. AKTIVNOST A230102: ŽUPANIJSKA NATJECANJA

Iz nenamjenskih prihoda i primitaka Županije financiraju se organizacije (troškovi prehrane, naknade komisiji i dr.) županijskih natjecanja iz određenih predmeta školama domaćinima. Naša škola je u veljači 2024. godine bila škola domaćin natjecanja iz engleskog jezika.

* 1. AKTIVNOST A230106: ŠKOLSKA KUHINJA

Od početka 2023. godine školsku marendu financira Ministarstvo znanosti i obrazovanja (aktivnost A230208 Prehrana za uečnike u OŠ) te ova aktivnost obuhvaća samo izdatke za troškove ručanja u produženom boravku. Polaznici produženog boravka, ali i drugi učenici mogu koristiti ručak koji financiraju roditelji-skrbnici u iznosu od 2,65 EUR po obroku. Do travnja ručak se školi dostavljao iz Dječjih vrtića „Petar Pan” Vodnjan-Dignano, a od 01.05. škola je započela s kuhanjem ručkova. Na kraju školske godine 60 učenika je koristilo uslugu ručanja.

* 1. AKTIVNOST 230107: PRODUŽENI BORAVAK

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Program produženog boravka provodi se dugi niz godina. U školskoj godini 2023/2024 organizirane su 4 heterogene grupe učenika u produženom boravku i to: 3 grupa učenika s nastavom na hrvatskom jeziku od I. do IV.; 1 grupa učenika s nastavom na talijanskom jeziku od I. do IV. odjela. Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 19,91 eur mjesečno čime se sufinanciraju plaće učitelja u produženom boravku. Ostatak troškova plaća učitelja u produženom boravku financiraju IŽ i Grad Vodnjan u omjeru 50%:50%.

Na kraju školske godine uslugu produženog boravka koristilo je 73 učenika.

* 1. AKTIVNOST 230116: ŠKOLSKI LIST, ČASOPISI I KNJIGE

Nadležno ministarstvo za obrazovanje financira nabavu udžbenika za sve učenike osnovne škole.

* 1. AKTIVNOST 230130: IZBORNI I DODATNI PROGRAMI

Aktivnost obuhvaća provođenje terenske nastave za učenike sukladno odredbama Školskog kurikuluma, razne projekte učitelja, trošenje namjenskih prihoda te donacija Talijanske unije (MOF) i ostalih donatora.

* 1. AKTIVNOST 230184: ZAVIČAJNA NASTAVA

Ideja o Zavičajnoj nastavi na području Istarske županije-Regione istriana te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću. Sredstva za troškove provedbe projekta osigurava osnivač i Grad Vodnjan.

* 1. AKTIVNOST 230202: GRAĐANSKI ODGOJ

Građanski odgoj i obrazovanje (GOO), kao izvannastavna aktivnost za učenike viših razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine demokratske vrijednosti i stavovi, važni za odgovorno i aktivno sudjelovanje u društvu. Učiteljice koje provode program prošle su cjelovitu edukaciju svih područja GOO-a.

* 1. AKTIVNOST 230203: MEDNI DAN

Program školskog mednog dana i promocije hrvatskih pčelara u organizaciji je Agencije za plaćanje u poljoprivredi, ribarstvu i ruralnom razvoju. Na dan Sv. Ambrozija, zaštitnika pčela i pčelara, nastavnici putem edukativne slikovnice i edukativne prezentacije prilagođene dobi djece prvog razreda, održavaju radionice za djecu o važnosti i značaju pčelarstva.

* 1. AKTIVNOST 230208: PREHRANA ZA UČENIKE U OŠ

Radi se aktivnosti koja je započela u siječnju 2023. godine, a odnosi se na osiguravanje besplatne prehrane - marende za sve učenike OŠ. Sredstva se doznačuju iz državnog proračuna (MZO), do 1,33 eur po obroku/učeniku dnevno. Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se služe dva puta tjedno kuhani obroci. Prehrana se poslužuje u blagovaonici škole.

* 1. AKTIVNOST 230209: MENSTRUALNE I HIGIJENSKE POTREPŠTINE

Za ovu aktivnost se isto sredstva osiguravaju iz državnog proračuna (nadležnost Ministarstva rada, mir. sustava, obitelji i socijalne politike).

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima – za aktivnosti A230106, A230107, A230116, A230130, A230202, A230208, A230209

2.2.6. Unaprjeđenje programa prevencije i ranog otkrivanja bolesti – za aktivnost A230203 (Medni dan) i A230208 (Prehrana za učenike)

4.1.1. Razvoj zavičajnog identiteta – za aktivnost A230184 (Zavičajna nastava)

Ciljevi su ostvareni.

POKAZATELJ USPJEŠNOSTI

za mjeru 2.1.2.

|  |  |  |  |
| --- | --- | --- | --- |
| **pokazatelj rezultata** | **početna vrijednost – broj učenika** | **ciljna vrijednost 2024.** | **OSTVARENO** **1-6/2024** |
| Broj učenika koji ostvaruju zavidne rezultate na županijskim natjecanjima | 40 | 40 |  | 40 |
| Broj učenika koji ostvaruju zavidne rezultate na državnim natjecanjima | 25 | 25 |  | 12 |
| Broj učenika koji koriste uslugu školske prehrane, priprema zdravih obroka | 351 | 360 |  | 354 |
| Broj učenika koji koriste uslugu produženog boravka | 82 | 82 |  | 85 |
| Osiguravanje besplatnih udžbenika | 351 | 360 |  | 354 |
| Rad s nadarenim učenicima, uključivanje učenika u projekte i izvannastavne aktivnosti financiranih iz lokalnog proračuna | 40 | 40 |  | 40 |
| Provođenje nastave građanskog odgoja – projekt koji se provodi s učenicima viših razreda | 10 | 15 |  | 15 |

za mjeru 2.2.6.

|  |  |  |  |
| --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2025.** | **OSTVARENO 1-6/2024** |
| Broj učenika prvih razreda OŠ kojima su dodijeljene promotivna staklenka meda i edukativna slikovnica | 43 | 45 |  | / (Medni dani održavaju se u drugom polugodištu) |

za mjeru 4.1.1.

|  |  |  |  |
| --- | --- | --- | --- |
| **pokazatelj rezultata** | **početna vrijednost**  | **ciljna vrijednost 2024.** | **OSTVARENO 1-6/2024** |
| Broj učenika koji sudjeluju u projektu Zavičajna nastava (poticanje suradnje među učenicima, inovativnosti, kreativnosti, poduzetništva, korištenje IT tehnologije itd) | 200 | 200 |  | 200 |

1. **PROGRAM 2401: INVESTICIJSKO ODRŽAVANJE OSNOVNIH ŠKOLA**
	1. AKTIVNOST A240101: INVESTICIJSKO ODRŽAVANJE OSNOVNIH ŠKOLA

Izmjenama i dopunama financijskog plana za 2024. godinu, osnivač je, za potrebe investicijskog održavanja, našoj školi dodijelio 6.296,66 eura iz decentraliziranih sredstava. Trošenje navedenih sredstava planirano je za drugu polovicu 2024. godine.

CILJ USPJEŠNOSTI (mjere iz Provedbenog programa IŽ 2022-2025)

2.1.1. Izgradnja, rekonstrukcija, dogradnja i opremanje osnovnih i srednjih škola, te učeničkih domova

Cilj još nije ostvaren.

POKAZATELJ USPJEŠNOSTI

|  |  |  |
| --- | --- | --- |
| **pokazatelj rezultata** | **početna vrijednost** **(m2)** | **ciljna vrijednost 2024.** |
| Površina rekonstruiranih, adaptiranih i/ili saniranih dijelova zgrade OŠ | 75 | 75 |

1. **PROGRAM 2405: OPREMANJE U OSNOVNIM ŠKOLAMA**
	1. AKTIVNOST K240501: ŠKOLSKI NAMJEŠTAJ I OPREMA

Aktivnost opremanja školskim namještajem i ostalom opremom financira se iz više izvora (decentraliziranim sredstvima Istarske županije, vlastitim prihodima najma školske sportske dvorane, sufinanciranjem roditelja, donacijama Talijanske Unije-Unione Italiana / Universita' Popolare di Trieste.). Novim nabavama namještaja, pametnih ploča i drugih školskih pomagala nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga i školskog rada.

* 1. AKTIVNOST K240502: OPREMANJE KNJIŽNICA

Aktivnost opremanja knjižnice obveznom lektirom i ostalim knjižnim fondom financira se nenamjenskim sredstvima osnivača, kao i nadležnog ministarstva.

CILJ USPJEŠNOSTI (mjere iz Provedbenog programa IŽ 2022-2025)

2.1.1. Izgradnja, rekonstrukcija, dogradnja i opremanje osnovnih i srednjih škola, te učeničkih domova – za aktivnosti K240501, K240502

Ciljevi su ostvareni.

POKAZATELJ USPJEŠNOSTI

|  |  |  |  |
| --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2024.** | **OSTVARENO 1-6/2024** |
| Nastavak opremanja učionica interaktivnim kompletima - pločama – broj novoopremljenih učionica | 1 | 1 |  | 2 |
| Zamjena školskih klupa i stolica u učionicama | Kontinuirano | Kontinuirano |  | Kontinuirano |
| Opremanje školskih knjižnica obveznom lektirom i ostalom knjižnom građom | Kontinuirano | Kontinuirano |  | Kontinuirano |

1. **PROGRAM 9212: MOZAIK 6**
	1. AKTIVNOST T921201: Provedba projekta MOZAIK 6

Projektom MOZAIK osigurava se i financira rad pomoćnika u nastavi i stručnih komunikacijskih posrednika za učenike s teškoćama u razvoju u osnovnoškolskim i srednjoškolskim odgojno-obrazovnim ustanovama u kojima je osnivač Istarska županija. Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini. Za školsku godinu 2023/2024 planirana su bespovratna sredstva za projekt MOZAIK 6 čime su se osigurala sredstva za plaće šest pomoćnika u nastavi za šestero učenika koji imaju potrebu za istima. Time se olakšalo i poboljšalo njihovo integriranje i savladavanje nastavnog procesa.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima

Cilj je ostvaren. Šest učenika imalo je pomoćnike u nastavi.

POKAZATELJ USPJEŠNOSTI

|  |  |  |  |
| --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2024.** | **OSTVARENO 1-6/2024** |
| Broj pomoćnika za djecu s poteškoćama u razvoju uključene u sustav osnovnoškolskog I srednjoškolskog obrazovanja | 6 | 6 |  | 6 |

**POSEBNI IZVJEŠTAJI**

Posebni izvještaji u polugodišnjem izvještaju o izvršenju financijskog plana jesu:

* izvještaj o korištenju sredstava fondova Europske unije
* izvještaj o zaduživanju na domaćem i stranom tržištu novca i kapitala
* izvještaj o danim zajmovima i potraživanjima po danim zajmovima
* izvještaj o stanju potraživanja i dospjelim obvezama te o stanju potencijalnih obveza

po osnovi sudskih sporova.

U razdoblju 01.01.-30.06.2024. nije bilo osnova za sastavljanje navedenih posebnih izvještaja, tj. ne postoje sporovi, dani ni primljeni zajmovi, zaduživanje, ni korištenje sredstava EU (kod projekta MOZAIK korisnik EU sredstava je osnivač).

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Barbara Buršić-Križanac, mag.prim.educ